हालांकि पल्लवी 20 साल की उम्र से ही विदेशियों को हिन्दी सीखाने का काम कर रही थीं लेकिन साल 2015 की शुरूआत से उन्होने अपना सारा ध्यान इस काम पर लगा दिया। आज उनको हिन्दी सीखाते हुए 5 साल हो गये हैं। अब तक वो 5सौ से ज्यादा लोगों को हिन्दी सीखा चुकीं हैं। उनके छात्रों में 20 साल के युवा से लेकर 70 साल के बुजुर्ग तक हैं। ये लोग कई कारणों से हिन्दी सीखना चाहते हैं। कई लोग ऐसे होते हैं जो नौकरी या कारोबार के सिलसिले में भारत आते हैं और उनको अपने रोजमर्रा के कामों के लिए हिन्दी सीखनी होती है। तो विदेशी पर्यटकों को यहां पर खरीदारी करने के लिए हिन्दी सीखनी होती है। अब तक पल्लवी के पास अमेरिका (USA), कनाडा (Canada), ब्रिटेन (Britain), ऑस्ट्रेलिया (Australia), न्यूजीलैंड (New Zealand), अफ्रीका (Africa) समेत दुनिया के कई देशों के लोग हिन्दी सीखने के लिए आ चुके हैं।